Як адзначае сам Валерый Аляксандравіч, яго місія ў школе — генерыраваць ідэі, займацца пошукам неабходных складнікаў для іх рэалізацыі, быць ініцыятарам, арганізатарам, настаўнікам, чалавекам. “161-я школа для мяне — гэта цікавае жыццё, гэта клопаты і рух наперад, гэта напружанне і радасць адначасова, гэта маленькая краіна і вялікія справы, гэта ўсе МЫ. А мае вучні і мой калектыў — гэта сям’я, сябры, аднадумцы, апаненты, мой галаўны боль (усміхаецца. — Заўв.аўт.) і мая радасць”, — расказвае дырэктар.